50–абилел соназда Мух1амад–Саг1ид Шамил цо–цо цевевахъу-наан «Эркенлъи» ва «Эркенаб Европа» радиоялдасан Совет пача-лихъалде, коммунистазул режималде данде пропагандаялъулаб гара-ч1варигун. Европаялда Кавказалъул мугьажирзабаз риччалел рук1арал бюллетеназдаги, журналаздаги, мажмуг1аздаги рахъулаан гьесул г1емерал макъалабиги. Гьелдаго цадахъ гьес жигараб г1ахьаллъи гьабулаан мугьажирзабазул бат1и-бат1иял организация-базги х1аракатазги ах1арал халкъаздагьоркьосел симпозиумабазда, конференциябазда ва данделъабазда, дандч1валаан дунялалъул маш-гьурал политикалгун ва жамг1иял х1аракатчаг1игун.